Kebèk

Kebèk se yon pwovens nan peyi Kanada. Pwovens Kebèk se pwovens ki pli gwo nan Kanada e se dezyèm ki genyen pli moun nan Kanada (8 milyon moun) aprè Ontaryo.
Kebèk se sèl pwovens Kanada ki pale franse nan Kanada (Nouvo-Bronzwik li ofisyèlman bileng franse-angle e tout lòt pwovens nan Kanada, yo pale angle).
Kapital pwovens Kebèk se vil Kebèk e metwopòl Kebèk se vil Monreyal. Lòt vil enpòtant nan Kebèk se Laval, Longey, Twa-rivyè, Cherbrouk, Sagne e Gatino.
Nan tout vil sa a, lang prensipal se franse apa alwès Monreyal ou lang prensipal se angle.
Nan vil Monreyal, li genyen yon enpòtant kominote ayisyèn.

 Gouvènman 
Sistèm gouvènmantal nan Kebèk li menm ak sistèm nan Kanada : Palman britanik. Chèf pwovens rele « Lyetnan-gouvènè » men pòs sa a se yon pòs pwotokolè e lyetnan-gouvènè, li pa prann oken desizyon politik. Vrè chèf gouvènman, li rele Premye minis. Pou eli premye minis, li genyen yon elèksyon nan chak 4 ou 5 ane. Nan eleksyon sa a, popilasyon pa ka vote pou premye minis. Yo vote pou yon depite nan sirkonskripsyon yo. Chak kandida pou vini depite, li swa endanpandan ou li manm yon pati politik. Aprè eleksyon, nou konte depite ki manm pati politik e Chèf pati ki genyen plis depite ki eli, li vini premye minis Kebèk. Aprè yon eleksyon, si pati gayan, li genyen plis que mitan nonm depite, li fòme yon gouvènman majoritè. Si li pa genyen mitan, li fòme yon gouvènman minoritè.

Prensipal pati nan listwa Kebèk :

 Action Démocratique du Québec (Alyans demokratik Kebèk) (ADQ) (pa egziste ankò)
 Coalition Avenir Québec (Kowalisyon Aveni Kebèk) (CAQ)
 Parti Libéral du Québec (Pati Liberal Kebèk) (PLQ)
 Parti québécois (Pati Kebekwa) (PQ)
 Québec Solidaire (Kebèk Solidè) (QS)
 Union nationale (Inyon Nasyonal) (pati sas a li pokò egziste)

Premye minis Kebèk, rele François Legault, se chèf pati Coalition Avenir Québec ki se majoritè.

 Referans 

kategori:Kanada